4 หุ้นเดินเรือพุ่ง! เก็งกำไรก่อน “จีน” คลายล็อกดาวน์
4 หุ้นเดินเรือพุ่ง! นำทีมโดย PSL-RCL คาดนักลงทุนเก็งกำไร ก่อน “จีน” คลายล็อกดาวน์ 1 มิ.ย.นี้ คาดออกมาตรการกระตุ้นเศรษฐกิจเพิ่ม
4 หุ้นเดินเรือพุ่ง! คาดนักลงทุนเก็งกำไร ก่อน “จีน” คลายล็อกดาวน์ 1 มิ.ย.นี้ คาดออกมาตรการกระตุ้นเศรษฐกิจเพิ่ม
31 พ.ค. 2565

ผู้สื่อข่าวรายงานว่า ล่าสุด ณ เวลา 15:24 น. ราคาหุ้นกลุ่มเดินเรือปรับตัวขึ้นยกแผง นำโดย บริษัท พรีเชียส ชิพปิ้ง จำกัด (มหาชน) หรือ PSL อยู่ที่ 19.90 บาท บวก 1.30 บาท หรือ 6.99% สูงสุดที่ 20.10 บาท ต่ำสุดที่ 19 บาท ด้วยมูลค่าซื้อขาย 391.11 ล้านบาท
ราคาหุ้นบริษัท อาร์ ซี แอล จำกัด (มหาชน) หรือ RCL อยู่ที่ 46.25 บาท บวก 1.75 บาท หรือ 3.93% สูงสุดที่ 46.50 บาท ต่ำสุดที่ 44.50 บาท ด้วยมูลค่าซื้อขาย 274.39 ล้านบาท
ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ 9.95 บาท บวก 0.25 บาท หรือ 2.58% สูงสุดที่ 10.10 บาท ต่ำสุดที่ 9.70 บาท ด้วยมูลค่าซื้อขาย 236.71 ล้านบาท
ราคาหุ้นบริษัท ไวส์ โลจิสติกส์ จำกัด (มหาชน) หรือ WICE อยู่ที่ 15.80 บาท บวก 0.30 บาท หรือ 1.94% สูงสุดที่ 15.80 บาท ต่ำสุดที่ 15.50 บาท ด้วยมูลค่าซื้อขาย 62.20 ล้านบาท
ราคาหุ้นบริษัท พริมา มารีน จำกัด (มหาชน) หรือ PRM อยู่ที่ 6 บาท บวก 0.20 บาท หรือ 3.45% สูงสุดที่ 6.05 บาท ต่ำสุดที่ 5.75 บาท ด้วยมูลค่าซื้อขาย 58.04 ล้านบาท
ทั้งนี้ นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ราคาหุ้นของ PSL และ  TTA ที่ปรับตัวขึ้น คาดนักลงทุนน่าจะเข้าเก็งกำไรก่อนจีนคลายล็อกดาวน์ประเทศ ในวันที่ 1 มิ.ย.นี้ ซึ่งเมื่อมีการเปิดประเทศก็น่าจะส่งผลต่อดีมานด์สินแร่ เหล็ก จึงเป็นบวกต่อเรือเทกอง อีกทั้งจีนน่าจะมีมาตรการกระตุ้นเศรษฐกิจเพิ่มเติมด้วย